Triho-hepato-crijevni sindrom

**Tricho-hepato-crijevni sindrom (THE)**, također poznat kao **sindromski proljev** ili **fenotipska dijareja**, je izuzetno rijedak kongenitalni poremećaj crijeva, koji se manifestuje kao neozdravljiva dijareja kod novorođenčadi sa unutarmaterničnim zastojem u rastu, bolešću kose i anomalijama lica. Mnogi također imaju bolest jetre i abnormalnosti imunskog sistema. Većina evaluiranih pacijenata imala je određeni stepen smanjenja inteligencije.

## Genetika 
Čini se da je sindrom posljedica mutacija u genu tetratrikopeptidni ponavljajući domen 37 (TTC37) koji kodira protein tespin ili gen SKIV2L. Ovaj gen eksprimiran je u nadbubrežnim žlijezdama, amnionskoj tečnosti, mokraćnoj bešici, krvi, kosti, koštanoj srži, mozgu, cerviksu, vezivnom tkivu, ušima, epididimisu, očima srcu, crijevima, bubrezima, jetri, plućima, limfnim čvorovima, mliječnim žlijezdama, ustima, mišićima, živcima, jednjaku, jajnicima, gušterači, ždrijelu, posteljici, prostati, hipofizi, pluvačnim žlijezdama, testisima, štitnjači, krajnicima, timusu, dušniku, koži, maternici, slezeni, kičmena moždina, želudac i vaskularnom tkivu. Također je izražen u peritoneumskoj  tečnoati i različitim embrionskim tkivima. Visoko je izražen u crijevima, plućima, limfnim čvorovima, hipofizi i vaskularnom tkivu. Ovaj gen je također poznat kao KIAA0372, MGC32587 i TPR ponavljajući protein 37.

Ovaj gen se nalazi na Crickovom (minus) lancu dugog kraka hromosoma 5 (5q15). Dug  je 91.113 baza i kodira protein od 1.564 aminokiselinskih ostataka sa dvadeset tetratrikopeptidnih ponavljanja. Ima 43 egzona, od kojih egzoni 1, 2 i 3 nisu kodirjući. Predviđena molekulska težina proteina je 175,486 kiloDa, a njegova predviđena pI je 7,47. Njegova funkcija je nepoznata, ali može imati aktivnost adenilat-ciklaze i aktivnost adenilat-ciklaze koja reagira na kalcij i kalmodulin. Homolog je identificiran kod žabe (*Xenopus tropicalis*), miša (*Mus musculus*) i pacova (*Rattus norvegicus*) . Kod miša se ovaj gen nalazi na hromosomu 13.

## Dijagnoza
*) i uzdužne lomove.]]
:  biopsija pacijenta sa THE sindromom koji pokazuje tešku atrofiju resica sa intenzivnom infiltracijom mononjedarnih ćelija u *lamina propria*. (Ljubazošću prof. Michela Peuchmaura, bolnica Robert Debré, Pariz, Francuska)]]

### Crte lica
Tipske crte lica su nisko postavljene uši, istaknute oči sa hipertelorizmom, širok ravan nos, istaknuto čelo i velika usta.

### Jetra
Može postojati fibroza sa proliferacijom žučnih kanala, povremenim gigantskim ćelijama i regenerativnim parenhimskim čvorovima. Česta je sideroza.

### Tanko crijevo
Mikroskopski pregled biopsije tankog crijeva kod ovih pacijenata pokazuje atrofiju resica sa niskom ili nikakvom infiltracijom monojedarnih leukocita *lamina propria* niti specifičnim abnormalnostima koji uključuje epitel. Količina atrofije vilusa ne objašnjava težinu dijareje.

Studije proteina ionskih transportera enterocita (izmjenjivač natrij-vodik 2, izmjenjivač natrij-vodik 3, akvaporin 7, natrij-jodidni simporter i vodi-kalij adenozin-trifosfataza) pokazao smanjenu ekspresiju ili pogrešnu lokalizaciju kod svih pacijenata sa različitim profilima za svakog.

### Dlaka
Mikroskopska  pokazuje uvijene dlake nejednake veličine i različitih oblika (pili torti, anizo– i poikilotrihoza), uzdužne lomove i lomove locirane na čvorovima (*trichorrhexis nodosa*). Skenirajuća elektronska mikroskopija može otkriti pupanje dlaka (*trichorrhexis blastysis''). Biohemijska analiza otkriva lomljivu dlaku sa nedostatkom sumpora (trihotiodistrofija; treba imati na umu da valovitost kose određuje disulfidna veza .

### Trombociti
Trombociti mogu biti uvećani. Površinski povezan kanalni sistem poremećen je istaknutim tubulima i malim membranskim vezikulama. Alfa granule možda nedostaju u trombocitima. Uprkos ovim abnormalnostima, kod ovog sindroma nema povećane sklonosti krvarenju.

### Ostalo
Više od 90% pacijenata ima imunoske defekte. Prijavljen je nizak nivo imunoglobulina, defekt u proizvodnji antitijela nakon vakcinacije, monoklonskii hiper IgA i nizak broj limfocita. U ovim slučajevima, nekim pacijentima može biti potrebna suplementacija imunoglobulinima.

## Liječenje
Ne postoji specifičan tretman ili lijek. Pogođena djeca obično trebaju potpunu parenteralnu ishranu putem centralniog venskog katetera. Međutim, ako je moguće, treba izbjegavati daljnje pogoršanje oštećenja jetre. Dijareja će se vjerovatno nastaviti iako hrana prestane da prolazi kroz gastrointestinalni sistem. Njima se naknadno može upravljati i uspostaviti hranjenje putem sonde, a neki se mogu odviknuti od nutritivne podrške tokom adolescencije.

## Epidemiologija
Procjenjuje se da triho-hepato-crijevni sindrom pogađa 1/300.000 do 1/400.000 živorođenih u Zapadnoj Evropi. Ovaj sindrom je prvi put prijavljen 1982. godine sa izvještajem o dvoje braće i sestara, a od 2008. u medicinskim časopisima bilo je oko 25 objavljenih slučajeva. Čini se da nema rasnih razlika u njegovom pojavljivanju. Možda je češći, kao i mnoge nasljedne bolesti, u područjima sa visokim nivoom srodstva.

## Bilješke
## Reference
* 

Kategorija:Geni na hromosomu 5
Kategorija:Rijetke bolesti
Kategorija:Sindromi niskog rasta
Kategorija:Sindromi s kraniofacijalnim abnormalnostima
Kategorija:Sindromi
Kategorija:Sindromi koji utječu na probavni trakt